صوفی بزرگ سید میراں ابراہیم رح

صوفی بزرگ سید میراں ابراہیم شاہ رحمة اللہ علیہ اپنے زمانے کے ولی اللہ اور پیر بزرگ تھے۔ ان کے والد گرامی قدر کا نام پیر سید موسیٰ شاہ رحمةاللہ علیہ تھا۔ اور ان کے بھائی سید میراں حسین شاہ رحمةاللہ علیہ بھی ایک صوفی بزرگ اور ولی کامل تھے۔ جن کے اشارے پر قلعہ روہتاس کو شیر شاہ سوری نے تعمیر کروایا۔ جن کا تعلق نقوی البھاکریہ سادات کے مشہور خاندان سے تھا۔ ان کے آبا و اجداد میں ایک سے بڑھ کر ایک جید بزرگ اور ولی گزرے ہیں۔ ان کا تعلق جہلم کے علاقہ دینہ سے تھا جہاں بعد ازاں قلعہ روہتاس موجود ہے جسے شیر شاہ سوری نے سن ١۵۴٢ء میں تعمیر کروایا۔ سید میراں ابراہیم رح بہت سخی صفت اور کامل ولی انسان تھے۔ یہ بزرگ بعد میں سیالکوٹ ہجرت کر گئے اور وہیں ان کا وصال ہوا۔ ان کی قبر مطہر آج بھی وہیں امام صاحب دربار کے احاطہ میں موجود ہے۔

سترھویں صدی میں ان کی اولاد میں پیر سید میراں محمد زاہد شاہ رح ایک صوفی بزرگ گزرے ہیں جن کے نام سے سہریانوالی خانقاہ سیالکوٹ میں آج بھی قائم ہے جہاں ان کے خاندان کا قبرستان بھی ہے۔ یہ خاندان سیالکوٹ شہر کے قدیم سید گھرانوں میں شمار ہوتا ہے۔

سید میراں ابراہیم شاہ رحمةاللہ کا شجرہؑ نسب اوچ شریف میں حضرت مخدوم سید بدر الدین بدر عالم نقوی رضوی البھاکری المشہدی سے سید محمد مکی رحمةاللہ سے ہوتا ہوا امام علی نقی علیہ السلام سے ہوتا ہوا حضرت امام حسین علیہ السلام سے جا ملتا ہے اور نسب کے اعتبار سے سید میراں ابراہیم شاہ رحمةاللہ نقوی البھاکری حسینی سید ہیں۔